Ertaga, 7 oktyabr – RF prezidenti Vladimir Putin 70 yoshga to‘ladigan kunda Sankt-Peterburgda MDHning norasmiy sammiti bo‘lib o‘tadi. Foto: Prezident matbuot xizmati O‘zbekiston prezidenti Shavkat Mirziyoyev Rossiya prezidenti Vladimir Putinning taklifiga binoan 7 oktabr kuni Sankt-Peterburg shahrida o‘tkaziladigan Mustaqil Davlatlar Hamdo‘stligining norasmiy sammiti tadbirlarida ishtirok etadi. O‘zbekiston prezidentining matbuot xizmati xabariga ko‘ra, tadbir kun tartibiga muvofiq ko‘p tomonlama hamkorlik va mintaqaviy sheriklikning dolzarb masalalarini ko‘rib chiqish ko‘zda tutilgan. Avvalroq, Vladimir Putin O‘zbekiston Respublikasining «Oliy Darajali Do‘stlik» ordeni bilan mukofotlangani xabar qilingan edi.